נספח א'1- הצעת המחיר

**אל: איגוד הכדורסל בישראל (ע"ר)**

# אני מציע בזה לספק לאיגוד שירותי צילום, הפקה, סטטיסטיקה ושידורי ספורט אוטומטיים של משחקי כדורסל באיכות גבוהה על פי התנאים והתניות הכלולים במסמכי ההזמנה להציע הצעות ובהסכם למתן שירותים, **הן בתקופת ההתקשרות והן בתקופת האופציה** בסך של \_\_\_\_\_\_\_\_\_\_\_\_\_\_\_\_\_ + מע"מ.

# התמורה הינה סופית וכוללת את מכלול השירותים שינתנו לאיגוד כמפורט במסמכי ההזמנה להציע הצעות ובהסכם זה על נספחיו, לרבות התחזוקה השנתית עבור אתר האינטרנט של האיגוד, האפליקציות ואחסון הוידאו.

# הצעה זו תפקע בתאריך המוקדם מבין התאריכים הבאים:

# בתום מאה ועשרים (120) יום מתאריך הצעה זו המופיע למטה, או בהיעדר תאריך בתום מאה ועשרים (120) יום מתאריך מסירת הצעה זו לאיגוד.

# יובהר כי הצעה זו אינה ניתנת לביטול לפני תאריך פקיעתה כאמור לעיל.

# התמורה בגין תוספת של שדר ופרשן לכל משחק או למשחקים נבחרים, בהתאם לבקשת האיגוד בכל מחזור ולפי שיקול דעתו הבלעדי, תהיה בסך של \_\_\_\_\_\_\_\_\_\_\_ + מע"מ.

# אני מציע לספק לאיגוד בנק שעות של \_\_\_\_\_ שעות בחודש עבור שינויים עיצוביים ושינויים בממשק בכל אחת מהפלטפורמות מדי חודש.

# התמורה בגין מתן שירותי סטטיסטיקה אונליין לכל משחק ובמהלך כל המשחק בליגות הבכירות של האיגוד, לפי החלטתו הבלעדית של האיגוד, תהיה בסך של \_\_\_\_\_\_\_\_\_\_\_ + מע"מ.

# במקרה שהצעה זו מוגשת בשם תאגיד/שותפות, הח"מ מאשר ומציג בזאת שהוא/היא מוסמך/ת כדין, (ועפ"י מסמכי התאגיד/שותפות והחלטותיה/החלטותיו) לחתום על מסמך זה ולחייבה/לחייבו.

# שם נותן השירות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# (יש לציין שם מלא ומדוייק של המציע. במידה שהמציע הינו חברה או תאגיד, יש לציין את השם, כפי שנרשם אצל רשות התאגידים).

# כתובת המציע: \_\_\_\_\_\_\_\_\_\_\_\_\_\_\_\_ מיקוד: \_\_\_\_\_\_\_ טלפון: \_\_\_\_\_\_\_\_\_\_\_\_\_\_\_\_\_

# מס' עוסק מורשה/תאגיד: \_\_\_\_\_\_\_\_\_\_\_ איש קשר לבירורים: \_\_\_\_\_\_\_\_\_\_\_\_\_\_\_\_\_\_

# תאריך: \_\_\_\_\_\_\_\_\_\_\_\_\_\_\_\_\_ חתימה: \_\_\_\_\_\_\_\_\_\_\_\_\_\_\_\_\_\_\_\_\_

# שם החתום עבור התאגיד/שותפות: \_\_\_\_\_\_\_\_\_\_\_\_\_\_

# תפקיד/תואר החתום: \_\_\_\_\_\_\_\_\_\_\_\_\_\_\_\_\_

נספח א'2- הצעת מחיר במקרה של התרחבות השירותים

**אל: איגוד הכדורסל בישראל (ע"ר)**

# ככל שהאיגוד יבחר להרחיב את מתן השירותים לליגות נוספות ולמגרשים נוספים, אני מציע בזה לספק לאיגוד שירותים כדלקמן:

## עלות מצלמה באיכות \_\_\_\_\_\_\_ והתקנתה בסך של \_\_\_\_\_\_\_\_ + מע"מ.

## שירותי סטטיסטיקה בסך של \_\_\_\_\_\_\_\_\_\_\_\_\_\_ + מע"מ.

## כלל השירותים הנלווים בסך של \_\_\_\_\_\_\_\_\_\_\_\_\_\_ + מע"מ.

# התמורה בגין תוספת של שדר ופרשן לכל משחק או למשחקים נבחרים, בהתאם לבקשת האיגוד ולפי שיקול דעתו הבלעדי, תהיה בסך של \_\_\_\_\_\_\_\_\_\_\_ + מע"מ.

# התמורה בגין תוספת של שדר ופרשן לכל משחק או למשחקים נבחרים, בהתאם לבקשת האיגוד בכל מחזור ולפי שיקול דעתו הבלעדי, תהיה בסך של \_\_\_\_\_\_\_\_\_\_\_ + מע"מ.

# אני מציע לספק לאיגוד בנק שעות של \_\_\_\_\_ שעות בחודש עבור שינויים עיצוביים ושינויים בממשק בכל אחת מהפלטפורמות מדי חודש.

# התמורה הינה סופית וכוללת את מכלול השירותים שינתנו לאיגוד כמפורט במסמכי ההזמנה להציע הצעות ובהסכם זה על נספחיו.

# הצעה זו תעמוד בתוקפה עד לסוף תקופת ההתקשרות ותקופת האופציה.

# במקרה שהצעה זו מוגשת בשם תאגיד/שותפות, הח"מ מאשר ומציג בזאת שהוא/היא מוסמך/ת כדין, (ועפ"י מסמכי התאגיד/שותפות והחלטותיה/החלטותיו) לחתום על מסמך זה ולחייבה/לחייבו.

# שם נותן השירות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# (יש לציין שם מלא ומדוייק של המציע. במידה שהמציע הינו חברה או תאגיד, יש לציין את השם, כפי שנרשם אצל רשות התאגידים).

# כתובת המציע: \_\_\_\_\_\_\_\_\_\_\_\_\_\_\_\_ מיקוד: \_\_\_\_\_\_\_ טלפון: \_\_\_\_\_\_\_\_\_\_\_\_\_\_\_\_\_

# מס' עוסק מורשה/תאגיד: \_\_\_\_\_\_\_\_\_\_\_ איש קשר לבירורים: \_\_\_\_\_\_\_\_\_\_\_\_\_\_\_\_\_\_

# תאריך: \_\_\_\_\_\_\_\_\_\_\_\_\_\_\_\_\_ חתימה: \_\_\_\_\_\_\_\_\_\_\_\_\_\_\_\_\_\_\_\_\_

# שם החתום עבור התאגיד/שותפות: \_\_\_\_\_\_\_\_\_\_\_\_\_\_

# תפקיד/תואר החתום: \_\_\_\_\_\_\_\_\_\_\_\_\_\_\_\_\_

נספח ב' - הסכם למתן שירותים

**שנערך ונחתם בתל אביב ביום \_ לחודש מאי שנת 2020**

**בין: איגוד הכדורסל בישראל (ע"ר)**

 מרחוב שדרות יהודית 36 תל-אביב

 (להלן: **"האיגוד"** או **"איגוד הכדורסל"**) **מצד אחד**

**לבין: \_\_\_\_\_\_\_\_\_\_\_\_\_\_, ח.פ \_\_\_\_\_\_\_\_\_\_**

 מרחוב **\_\_\_\_\_\_\_\_\_\_**

 טל: \_\_\_\_\_\_\_\_\_\_\_\_

 (להלן: **"נותן השירות"**) **מצד שני**

הואיל: **ואיגוד הכדורסל הינו עמותה רשומה המהווה 'איגוד', כהגדרתו בחוק הספורט התש"ם-1980 האמון על ניהול וארגון ענף הכדורסל בישראל ומשחקי כדורסל בישראל, לרבות משחקי הליגות השונות (למעט ליגת העל לגברים ולנשים), גביעי המדינה ומשחקי נבחרות ישראל;**

**והואיל: ואיגוד הכדורסל פנה בהזמנה להציע הצעות למתן שירותי צילום, הפקה, סטטיסטיקה ושידורי ספורט אוטומטיים של משחקי כדורסל באיכות גבוהה (להלן: "**המערכת**") בשנים 2020-2024, והכל כמפורט במסמכי ההזמנה להציע הצעות המצ"ב להסכם זה;**

**והואיל:** ונותן השירות פנה לאיגוד והציע להעניק לו/עבורו את השירותים;

**והואיל**: ונותן השירות מצהיר ומתחייב כי יש לו את היכולת, האמצעים וכח האדם לבצע, והוא מתחייב לבצע, את כל המטלות והשירותים שבאחריותו בהסכם זה ברמה מקצועית גבוהה, וכן שהאתר הרשמי והפעלתו יהיו בהתאם לדרישות הסכם זה;

והואיל: **ונותן השירות מצהיר כי הינו מוסמך על פי כל דין להתקשר בהסכם זה;**

**והואיל:** וברצון הצדדים להסדיר את תנאי ההתקשרות ביניהם.

**לפיכך הוסכם, הותנה והוצהר בין הצדדים כדלקמן:**

# **מבוא**

* 1. המבוא להסכם זה ונספחיו מהווים חלק בלתי נפרד הימנו.
	2. כותרות הסכם זה הינן לצרכי נוחיות ולא ישמשו בפירושו.
	3. מפרט השירותים מצורף כנספח להסכם זה ומהווה חלק בלתי נפרד הימנו.

# **השירותים שיסופקו לאיגוד**

* 1. אספקת מערכת המפיקה צילום והפקה אוטומטיים של משחקי כדורסל.
	2. אפיון ותכנון מפורטים של המערכת.
	3. תפעול ואספקת כלי הפקה ואביזרים נלווים למערכת.
	4. אספקת רישוי, התקנת המערכת והאביזרים הנלווים, הטמעה והדרכת שימוש במערכת.
	5. שירותי תחזוקה לצורך הפעלה תקינה של המערכת עד תום תקופת ההתקשרות.
	6. אספקת שדרוגי תוכנה, שירות, תמיכה ואחריות לאיגוד.
	7. הפצה ושידור של משחקי כדורסל באיכות צילום המותאמת גם לשידור HD טלוויזיוני.
	8. שירותי שידור אינטרנטי (סטרימינג) ואחסון.
	9. אספקת פלטפורמה אינטרנטית לשידור, עיצובה והתאמתה (לרבות גרפיקה בשידור חי) לבקשת האיגוד.
	10. כלי אימון, דוגמת אפליקציה.
	11. שירותי סטטיסטיקה במהלך המשחק ולאחריו.
	12. כלי מוניטיזציה דרך פרסום.
	13. מכירת זכויות שידור להימורים.
	14. אספקת קו תקשורת.
	15. הפקת קליפים.
	16. הדרכת שימוש במערכת.

כל אלו ייקראו יחד להלן "**השירותים**".

אין באמור בסעיף זה כדי לגרוע מנספח מפרט השירותים המצורף להסכם זה.

# **הצהרות נותן השירות**

נותן השירות מצהיר ומתחייב בזאת כלפי האיגוד כדלקמן:

* 1. כי יש לו ניסיון וידע רב במתן השירותים מהסוג נשוא הסכם זה.
	2. כי ידאג לכל הנדרש כדי לספק את השירותים בטיב מעולה, ולשאת בכל העלויות הכרוכות בכך.
	3. כי ברשותו מערך ארגוני לביצוע השירותים בהיקפים הנדרשים מהסכם זה.
	4. כי יש לו ויעמדו לרשותו, במשך כל תקופת ההסכם, כוח אדם, הידע, הטכנולוגיה, המימון וכל האמצעים הדרושים לצורך אספקת השירותים.
	5. כי הוא מעסיק כיום ויעסיק בעתיד כח אדם קבוע וכן כח אדם זמני, אשר כולם יוכשרו על ידו לצורך מתן השירותים ע"פ הסכם זה.
	6. כי הוא בעל ניסיון, ידע, כישורים ומומחיות, כפי שיידרש לשם ביצוע השירותים בהתאם להוראות הסכם זה.
	7. כי יספק את השירותים על-פי הסכם זה במקצועיות ובהתאם לסטנדרטים המקובלים בתחום.
	8. כי אין כל מניעה על-פי דין, הסכם ו/או באיזה אופן אחר להתקשר עם האיגוד לביצוע השירותים על-פי הסכם זה.
	9. כי יעמוד במועדי האספקה עבור השירותים נשוא הסכם זה, ויעדכן את האיגוד בכל שלב משלבי מתן השירותים ובכל פרט בעל חשיבות למתן השירותים.
	10. כי ברורות לו מטרות האיגוד, אופי ההתקשרות וצרכי האיגוד וכי האיגוד הבהיר לו ומסר לו את כל הפרטים הדרושים לצורך מתן השירותים בצורה הטובה ביותר, בהתאם להוראות הסכם זה.
	11. כי ידוע שיתכן שבחלק מהאולמות/מגרשים קיימות מצלמות מטעם אולם/אגודה ומשכך מצלמות מטעם נותן השירות יוצבו שם אך ורק באישור ובתיאום אותו אולם/אגודה. ידוע לו כי אין כל חובה על אולם/אגודה לעשות שימוש בשירותיו של נותן השירות וכי האיגוד לא רשאי לחייב אולם/אגודה לעשות שימוש כאמור.

# **התחייבויות נותן השירות**

# מבלי לגרוע מהוראות הסכם זה, מתחייב נותן השירות בין היתר, כדלקמן:

1. תוכנית העבודה, חלוקת העבודה והקצאת התשומות אשר יידרשו מנותן השירות וכן לוחות הזמנים ייקבעו על ידי האיגוד ובמידת האפשר בתיאום עם נותן השירות.
2. הדרכת עובדי האיגוד מעת לעת.
3. לאורך כל תקופת ההתקשרות, נותן השירות ימנה, על חשבונו, אחראי למערכת (להלן: "**הנציג**") שתפקידו יהיה לספק, תוך זמן סביר ולא יותר מ- 4 שעות ממועד שנתבקש לכך, מענה לתקלות טכניות. על האחראי להיות זמין טלפונית 24 שעות ביממה, שבעה ימים בשבוע, 364 ימים בשנה.
4. נותן השירות מתחייב לבצע את העבודות על פי כל נוהלי אבטחת מידע ושמירת מאגרי מידע ונהלים אחרים הקבועים בדין והנדרשים לצורך שמירת סודיות ופרטיות של כל הגורמים הרלוונטיים. באחריותו של נותן השירות לבצע את כל התיאומים ולהשיג את כל האישורים הנחוצים לשם כך כמתחייב עפ"י דין.
5. נותן השירות מתחייב לאפשר לנציג האיגוד או מי שבא מטעמו לבקר פעולותיו, לפקח על ביצוע הוראות ההסכם זה, לרבות פיקוח על השירותים שהאיגוד ידרוש מעת לעת.
6. נותן השירות מתחייב להישמע להוראות נציג האיגוד בכל העניינים הקשורים למתן השירותים כמפורט בהסכם זה, לרבות קבלת אישור מהאיגוד לפני ביצוע כל פעולה במסגרת מתן השירותיםובטרם עשיית כל שימוש בזכויות של האיגוד אשר נאספו על ידי נותן השירות, לרבות מכירתן.
7. האיגוד רשאי במהלך תקופת ההתקשרות כהגדרתה להלן לבצע שינויים בהיקף השירותים ו/או להזמין שירותים נוספים אשר לא נכללו בהליך זה או בהצעה המקצועית של נותן השירות ובלבד שהשינויים ו/או התוספות והתנאים לביצועם יקבעו בהסכמה בין הצדדים וככל שניתן באופן יחסי להצעה הכספית שהגיש במסגרת הצעתו להליך.

# **תקופת ההסכם**

1. תקופת מתן השירותים הינה למשך **ארבע שנים** ממועד החתימה על ההסכם למתן שירותים בין הצדדים או ממועד התחלת מתן השירותים, לפי המאוחר מבניהם.
2. האיגוד יהיה רשאי להאריך את תקופת ההתקשרות בארבע (4) תקופות נוספות ונפרדות, בנות 12 חודשים כל אחת, בהתאם לשיקול דעתו הבלעדי (בסה"כ 8 שנים במצטבר) (להלן: "**תקופת האופציה**").
3. לאיגוד תישמר הזכות, על פי שיקול דעתו הבלעדי והמוחלט, לקצר או להפסיק את תקופת ההתקשרות בכל עת בהודעה מראש ובכתב של 60 יום מראש.

# **התמורה**

## תמורת מתן השירותים, ישלם האיגוד לנותן השירות תמורה שנתית בסך המוצע על ידי נותן השירות בנספח א'-"**הצעת המחיר**" המצורף להסכם זה.

## לתמורה הנ"ל יתווסף מע"מ כדין והיא תשולם בתנאי תשלום של שוטף + 60 וכנגד חשבונית מס שימציא נותן השירות בגין כל תשלום.

## מובהר בזאת כי התמורה המפורטת בנספח א'1 וא'2 ("הצעת המחיר" ו "הצעת מחיר במקרה של הרחבת השירותים") כוללת את כל התשלומים ו/או ההוצאות, מכל מין וסוג שהוא, ישירות או עקיפות, הכרוכות במתן השירותים, ונותן השירות לא יקבל מהאיגוד כל תשלום נוסף, לא כשכר-טרחה ולא כהחזר הוצאות או על בסיס כל דרישה אחרת; כמו כן מובהר בזאת כי התשלום הנ"ל כולל גם את הוצאות הנסיעה וזמן הנסיעה של נותן השירות (לרבות עובדיו) במסגרת מתן השירותים.

## עוד מובהר, כי התמורה המפורטת בנספח א'1 וא'2 ("הצעת המחיר" ו "הצעת מחיר במקרה של הרחבת השירותים") כוללת את כל התשלומים בגין התקנת מצלמות, הפעלת המערכת וכל השירותים המפורטים בהזמנה זו ובהסכם מתן השירותים במקרה שיתווספו קבוצות בעקבות עליה לליגה וכי נותן השירות לא יקבל כל תשלום נוסף בגין כך.

## מבלי לגרוע מהאמור בסעיף 6(ג) לעיל, אם יתבקש נותן השירותים לבצע משימה שלדעתו אינה בגדר הגדרת השירותים בסעיף 2 להסכם זה, יגיש נותן השירותים בקשה מראש במייל לועדת אישור (שתכלול את יו"ר, מנכ"ל וגזבר/חשב האיגוד) ויפרט מדוע המשימה המבוקשת חורגת מהשירותים ומה התמורה המבוקשת בגינה. הועדה רשאית לאשר, להציע תמחור שונה או לסרב לאשר את הבקשה.

# **קניין רוחני וזכויות יוצרים**

## מוסכם על הצדדים כי מלוא זכויות קניין הרוחני וזכויות היוצרים (מכל מין וסוג שהן) במערכת ובתוצריה, יהיו שייכות לאיגוד בלבד.

## מלוא הזכויות מכל מין וסוג שהן במערכות ייחודיות שיפותחו לאיגוד ו/או בקודים ייחודיים שייכתבו לאפליקציות ו/או למערכות של האיגוד ע"י נותן השירות - יהיו של האיגוד בלבד.

## זכויות הוידיאו והסטטיסטיקה להימורים יהיו שייכות לאיגוד בלבד.

# **הפרות, פיצוי ושיפוי**

## מוסכם בין הצדדים כי נותן השירות יהא האחראי הבלעדי ויפצה ו/או ישפה את האיגוד עבור נזקים מכל מין וסוג שהוא בגין כל עילת תביעה שהיא (חוזית, נזיקית או אחרת), הנובעות ו/או הקשורות (ישירות ו/או בעקיפין) במתן השירותים, ובכלל זאת תביעות נזיקיות או אחרות של צד ג' כלשהו כנגד האיגוד לרבות נזק גוף, נזק רכוש, נזק ממוני ונזק שאינו ממוני, וזאת ללא כל הגבלה. מובהר, כי החבות המפורטת לעיל תחול באופן כולל ומשותף על נותן השירות ועל מי מטעמו, לרבות עובדיו, קבלני משנה ונותני השירותים שלו. בשום נסיבות שהן, למעט במקרה של פעולה בזדון ובכפוף להוראות הדין בעניין זה, לא תהיה לאיגוד או למי מטעמו, חבות לגבי כל אחד מהמפורטים לעיל.

## ככל שהאיגוד יחוייב לשלם סכום כלשהו לצד ג' שהוא, אשר נותן השירות חייב בו בהתאם לאמור בהסכם זה, מתחייב נותן השירות לשפות ו/או לפצות את האיגוד מיד עם דרישה בגין כל סכום שהאיגוד יחוב בו מחמת נזק כאמור לעיל, לרבות הוצאות ושכ"ט עו"ד, שייקבע בפס"ד חלוט או בפס"ד שאינו חלוט ושלא ניתן צו לעיכוב ביצועו, ובלבד שהאיגוד הודיע לנותן השירות על הגשת הדרישה או התביעה לפיצוי כאמור מיד עם קבלתה, וכן אפשר לנותן השירות לקחת חלק בניהול ההגנה ו/או הפשרה בענין.

# **אי תחולת יחסי עובד ומעביד**

# מוסכם בזאת כי יחסי הצדדים על-פי הסכם זה אינם יוצרים יחסי עובד-מעביד בכל צורה ואופן שהם בין הצדדים ו/או בין מי מהצדדים לעובדי הצד השני והיחסים בין הצדדים הינם מזמין-נותן שירות בלבד. כל צד יישא בכל התשלומים ו/או ההוצאות לעובדיו לרבות, אך מבלי לפגוע בכלליות האמור לעיל, בתשלומים לביטוח לאומי, ניכויי מס הכנסה או מסים או היטלים ותשלומים אחרים והטבות סוציאליות מכל מין וסוג שהוא על-פי דין, חוזה או הסכם קיבוצי.

# **ביטוח ואחריות**

# נותן השירות ירכוש ביטוח אחריות מחברת ביטוח בעלת מוניטין, אשר יבטח אותו, את עובדיו וכל צד ג' כנגד כל נזק שיגרם במהלך ניהול עסקיו, בגין כל פעולה או מחדל של סוכן הנסיעות, עובדיו, קבלניו או נציגיו.

# **הסבה או המחאה**

# הצדדים לא יהיו רשאים להעביר, להסב או להמחות את ההסכם ביניהם, או כל חלק ממנו ו/או כל זכות או התחייבות על פיו, ללא הסכמתו בכתב, מראש, של הצד השני.

# **שונות, שינויים וכתובות**

1. האיגוד רשאי במהלך תקופת ההתקשרות לבצע שינויים בהיקף השירותים ו/או להזמין שירותים נוספים אשר לא נכללו בהסכם זה או בהצעה המקצועית של נותן השירות ובלבד שהשינויים ו/או התוספות והתנאים לביצועם יקבעו בהסכמה בין הצדדים וככל שניתן באופן יחסי להצעה הכספית שהגיש נותן השירות במסגרת הצעתו להליך.
2. כל שינוי ו/או ביטול הוראה מהוראות הסכם זה יעשה אך ורק במסמך בכתב אשר יהיה חתום ע"י שני הצדדים.
3. כתובות הצדדים הינן כקבוע במבוא להסכם זה, אלא אם כן יבקש צד כלשהו להעביר לו את הודעותיו לכתובות אחרת.
4. כל הודעה אשר ישלח צד אחד למשנהו בדואר רשום תחשב כמגיעה לתעודתה תוך 3 ימי עבודה מיום המשלוח - מיום קבלת ההודעה על הגעת המכתב למענו, במקרה של משלוח באמצעות הפקסימיליה תוך יום עבודה אחד מיום המשלוח, ובמקרה של מסירה ביד עם קבלת אישור על המסירה.
5. מוסכם בין הצדדים כי בכל יחסיהם על פי הסכם זה תהיה הסמכות המקומית הייחודית לבית המשפט בתל אביב או בירושלים ולא לשום בית משפט אחר בארץ או בעולם ויחול על יחסיהם החוק הישראלי בלבד.

ולראיה באו הצדדים על החתום:

 **\_\_\_\_\_\_\_\_ \_\_\_\_\_\_\_**

**איגוד הכדורסל בישראל נותן השירות**

**נספח מפרט השירותים**

מובהר כי אין במפרט כדי לחייב את האיגוד והאיגוד יהיה רשאי לעשות שימוש בכל או בחלק מהשירותים בלבד ולבקש להוסיף עליהם, לנהל משא ומתן והכל בכפוף לשיקול דעתו הבלעדי.

# **צילום באיכות FULL HD (P1080)** על ידי צלם אנושי ו/או על ידי מערכת צילום אוטומטית של כל המשחקים כמפורט בהסכם והזמנה להציע הצעות.

# **אחריות על קו אינטרנט במהירות הדרושה (והתקנתו במידה שאין)** בכל אחד מהאולמות + תחזוקה ובדיקה שבועית של תקינות הקו בטרם משחקי המחזור.

# **אחריות על תקינות המערכת** ותפעולה השוטף לאורך כל השנה.

# **התקנת המערכת** **בכל** אחד מהאולמות הרלוונטיים בהם אין עדיין מערכת (ככל שמדובר על מערכת קבועה).

# **גרפיקה בזמן אמת אשר "תולבש" על פיד הוידיאו** ותראה סטטיסטיקה שונה, בין היתר: זמן, תוצאה, רבע, קלעים מובילים וכו').

# **אופציה לשדר ולצרף פרשן**.

# **סטטיסטיקה** – יש להציג את הסטטיסטיקה (כל הפרמטרים ברמת קבוצה ושחקן) שתאסף בזמן אמת בכל הפלטפורמות בצורה אינטואטיבית וידידותית (גם במובייל).

# **הפצת הסטטיסטיקה** לגורמים **המקצועיים** במגרש על ידי לינק לאתר/שליחת דוחות מדי רבע דרך תוכנת מסרים מידיים ישירות לטלפונים של בעלי התפקידים.

# **הפצת API עם הסטטיסטיקה לעד 3 גורמים** שונים כולל התממשקות ללא עלות נוספת.

# **קבלת כל שדרוג תוכנה אשר ינתן ללקוחות אחרים של נותן השירות** (כלומר, כל פיתוח שיעשה עבור כל לקוח של נותן השירות, יהיה האיגוד זכאי להנות מאותו הפיצ'ר ללא עלות נוספת למעט הטמעתו).

# **הזרמת מדיה (סטרימינג) ב 1080P**– שידור חי מכל אחד ממשחקי הליגה הלאומית לפלטפורמות אשר יוגדרו על ידי האיגוד, בן היתר: אתר האינטרנט של האיגוד יחד עם נגן ייעודי המאפשר צפייה בשידור חי ומעבר אחורה וקדימה על פיד השידור, אפליקציה ייעודית של איגוד הכדורסל במערכות ההפעלה אנדרואיד ו-IOS, אתר רספונסיבי מותאם מובייל, רשתות חברתיות, פייסבוק, יוטיוב, אינסטגרם, טוויטר וכו'.

# **נגן הוידיאו בעל יכולות מוניטיזציה** באמצעות הגשת פרסומות (אפשרות להציע תפעול על ידי החברה של הפרסומות).

# **הפצת clean video feed (וידיאו) לעד 3 מקורות** אשר יוגדרו על פי דרישות האיגוד, לרבות אינטגרציה מלאה למקורות ללא עלות נוספת.

# **פירוט לגבי יכולות הפצת המדיה של הנגן**, ביט רייט, מספר צופים בו זמנית.

# **VOD ארכיון** – אחסון כל אחד מהמשחקים בספרית וידיאו אשר תהיה זמינה לקהל הרחב בפלטפורמות השונות – בספרייה יהיה קיים מנגנון של פילטרים לחיפוש משחק ספציפי על פי עונה, ליגה, קבוצה ומחזור (האחסון הינו לכל אורך תקופת ההסכם ובסופו של ההסכם במידה שההסכם עם החברה הזוכה לא יוארך, באחריות נותן השירותים להעביר לידי האיגוד את הארכיון במלואו ללא עלות נוספת כלשהי).

# **כלי להפקת קליפים בזמן אמת**, על הכלי להיות בעל היכולות הבאות: קבלת הפיד וידיאו מכל אחד מהמשחקים בשידור חי, חיתוך הקליפ על פי זמנים מוגדרים שהמפעיל בוחר, הוספת פתיח, סגיר ולוגו ופרסום ישירות לפלטפורמות השונות או להורדה באיכות של 1080P.

# **אתר אינטרנט עבור איגוד הכדורסל** אשר ימותג על פי הגדרות האיגוד, יכלול בין היתר ולא רק: סטטיסטיקה קבוצתית ואישית של כל הליגות שבאחריות האיגוד (הסטטיסטיקה שנותן השירות צריך לספק היא רק עבור הליגות שמצולמות על ידה), ארכיון VOD, עמוד עבור כל משחק שמשודר בשידור חי, עמוד כתבה, התממשקות למערכת הרישום עבור קבוצות שופטים של האיגוד, משחקים ותוצאות מכל הליגות, כתבות טקסט, אפשרות להעלאת תמונה ו/או וידיאו בכתבת טקסט, העלאת קבצים באתר, צור קשר ועוד.

# **על האתר להיות רספונסיבי** ומותאם למכשירים ניידים בצורה מלאה.

# **אפליקציית אנדוראיד ו-IOS** אשר תעוצב בהתאם להגדרות האיגוד הן מבחינה עיצובית והן מבחינת UX/UI .

# **האפליקציה** תכלול **יכולות PUSH**.

# **עדכונים לאפליקציה** (שדרוגים וגרסאות) ייעשו מדי חצי שנה בכל הפלטפורמות השונות.

# **תמיכה ותחזוקה של אתר האינטרנט והאפליקציות בזמן אמת** יחד עם מחוייבות ל-RECOVERY TIME גם מחוץ לשעות העבודה (בהתאם לשעות משחקי הליגה).

# **מערכת CMS (ניהול תוכן) אחת** אשר ממנה ניתן לעדכן במקביל את כל הפלטפורמות (אתר, אתר רספונסיב, אפליקציה IOS ואנדרואיד, פוש) – על המערכת להיות מותאמת למובייל כך שניתן יהיה להעלות תוכן גם ממכשירים ניידים.